ত্রিদিব রায়
রাজা ত্রিদিব রায় () (১৪ মে ১৯৩৩ – ১৭ সেপ্টেম্বর ২০১২) ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। ১৯৫৩ সালের ২ মে থেকে ১৯৭১ সাল পর্যন্ত তিনি রাজা ছিলেন। পাকিস্তানে তিনি একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত। ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালন করেছেন। পাকিস্তান সরকার তাকে আজীবন মন্ত্রী হিসেবে ঘোষণা করে। ত্রিদিব রায় ২০১২ সালের ১৭ সেপ্টেম্বর মারা যান।
ঙ্গাগ-দ্বাং-ব্লো-ব্জাং-র্গ্যা-ম্ত্শো
১৬৫১ খ্রিষ্টাব্দে চিং সম্রাট শুনজি (順治) ঙ্গাগ-দ্বাং-ব্লো-ব্জাং-র্গ্যা-ম্ত্শোকে বেজিং যাওয়ার আমন্ত্রণ জানান এবং ১৬৫২ খ্রিষ্টাব্দে ৩০০০ লোক নিয়ে প্রায় নয় মাস যাত্রা করে তিনি এই আমন্ত্রণ রক্ষা করেন। ১৬৫৩ খ্রিষ্টাব্দে জানুয়ারী মাসে তাঁদের সাক্ষাত ঘটে। যদিও বহু ঐতিহাসিক মনে করেন যে চিং সম্রাট শুনজি পঞ্চম দলাই লামাকে সমান হিসেবে মর্যাদা দিয়েছিলেন, অনেকের মতে এই সম্মান পঞ্চম দলাই লামা পাননি। পঞ্চম দলাই লামার নিজের জীবনীতে বর্ণিত আছে যে তাঁর অনুরোধে বেজিং শহরের বাইরে শুনজি তাঁর সঙ্গে সাক্ষাত করেন, কিন্তু দলাই লামা সম্রাটের থেকে নীচে আসন পান। বিদায়ের সময় সম্রাট তাঁকে একটি সোনার শীলমোহর ও উপাধি দান করেন।